மரியம் வட்டலில்

ராணி மரியா வட்டலில் (Mariam Vattalil, 29 ஜனவரி 1954 - 25 பிப்ரவரி 1995) என்பவர் சீரோ மலபார் கத்தோலிக்க அவையின் பிரான்சிஸ்கன் கிளாரிஸ்ட் சபை துறவியும் சமூக சேவகரும் ஆவார். இவர் இந்தூர் மறைமாவட்டத்தில் ஏழை மக்களுக்காகப் பணிபுரிந்தார். வட்டலில் பணியாற்றியக் காலத்தில் கல்விப் பணிகளில் இவர் ஈடுபட்டார். இவர் சமூக நீதி மற்றும் அது தொடர்புடைய செயல்பாடுகளுக்காக குரல் கொடுத்து ஏழைகள் மற்றும் தாழ்த்தப்பட்டவர்களுக்கு உதவுவினார். இதனால் இவர் கொல்லப்பட்டார்.

புனிதர் பட்டம் அளிக்க 2003 இல் பணிகள் தொடங்கியது. இவருக்கு 4 நவம்பர் 2017 அன்று இந்தூரில் அருளாளர் பட்டம் அளிக்கப்பட்டது.

 வாழ்க்கை 

 குழந்தை பருவம் மற்றும் கல்வி 
மரியம் வட்டலில் கேரளாவில் 29 ஜனவரி 1954 இல் பெய்லி மற்றும் எலிஸ்வா வட்டலிலுக்கு ஏழு குழந்தைகளில் இரண்டாவது குழந்தையாக பிறந்தார். அன்னை மரியாவின் நினைவாக இவருக்கு இந்தப் பெயரிடப்பட்டது. பிப்ரவரி 5 ஆம் நாள் புனித தாமஸ் ஆலயத்தில் இவருக்கு திருமுழுக்கு அளிக்கப்பட்டது.  அவருடைய உடன்பிறப்புகள்: ஸ்டீபன், அன்னி, வர்கீஸ், திரேசியம்மா, செலின் (இவர் பின்னர் "செல்மி பால்" என பிரான்சிஸ்கன் கிளாரிஸ்ட்டானார்) மற்றும் லூசி ஆகியோர் ஆவர். வட்டலில் தனது முதல் நற்கருனை மற்றும் உறுதிப் பூசுதல் அருளடையாளங்களை 30 ஏப்ரல் 1966 இல் பெற்றார். இவர் உயர்நிலைப் பள்ளி படிப்பைத் தொடங்குவதற்கு முன்பு அரசு நடத்தும் ஆரம்பப் பள்ளியில் படித்தார்.

 துறவு வாழ்வு 

பிஜ்னோரில் மே 1, 1974 ஆம் ஆண்டில் புனித மேரி மாடபள்ளியில் தனது துறவு வாழ்வைத் துவங்கினார். இவர் செப்டம்பர் 8, 1976 முதல் ஆகஸ்ட் 7, 1978 வரை ஆசிரியராக இருந்தார். இவர் 22 மே 1980 அன்று அங்கமாலியில் உள்ள புனித ஹார்மிசு தேவாலயத்தில் இறுதித் துறவு உறுதிமொழியினை ஏற்றார். 21 ஜூலை 1983 அன்று இவர் ஓடகாடிக்கு மாற்றப்பட்டு, ஜூலை 25 அன்று அங்கு வந்தடைந்தார். அங்கு இவர் சமூக நடவடிக்கைகளின் ஒருங்கிணைப்பாளராக பணியாற்றினார். 1 ஜூன் முதல் 1985 ஜூலை வரை இவர் ஆலுவாவில் பணியாற்றினார். பின்னர் 30 மே 1989 முதல் 15 மே 1992 வரை ரேவா பல்கலைக்கழகத்தில் சமூகவியலில் பட்டம் பெற்றார். பின்னர் 15 மே 1992 இல் உதயநகருக்கு மாற்றப்பட்டார்.

 கொலை 
25 பிப்ரவரி 1995 அன்று இந்தூரில் உள்ள நச்சன்போர் மலையில் சமந்தர் சிங் என்பவரால் கத்தியால் குத்தப்பட்டு இவர் கொல்லப்பட்டார். இவரது உடலில் 40 பெரிய காயங்கள் இருந்தன, கடைசி மூச்சு வரை இயேசுவின் பெயரை உச்சரித்துக்கொண்டிருந்தார். நிலமற்ற ஏழைகளிடையே இவர் வேலை செய்ததால் சில நில உரிமையாளர்கள் புண்படுத்தப்பட்டதால் இந்த கொலை நடந்ததாகக் கூறப்படுகிறது.

25 பிப்ரவரி 1995 அன்று, அதிகாலையில் எழுந்து காலை தியானத்திற்குச் சென்றார். அவரும் அவருடன் வந்த இரு சகோதரிகளும் பேருந்து நிறுத்தத்தினை அடைந்தனர். அப்போது இவர்களுக்கு பேருந்து பயணம் தடை செய்யப்பட்டதாக கூறப்பட்டது  இவர் பயணம் செய்யவிருந்த பேருந்தைக் கண்டதும் மூவரும் மாடப்பள்ளிக்குத் திரும்ப முடிவு செய்தனர்.

 சான்றுகள் 

பகுப்பு:எர்ணாகுளம் மாவட்ட மக்கள்
பகுப்பு:சமூக சேவகர்கள்
பகுப்பு:இந்தியப் பெண் செயற்பாட்டாளர்கள்
பகுப்பு:இந்தியக் கத்தோலிக்க அருட்சகோதரிகள்
பகுப்பு:1995 இறப்புகள்
பகுப்பு:1954 பிறப்புகள்